સામૂહિક આત્મહત્યાની કલ્પના દરેક પંથમાં છે. ઇસ્લામમાં શહીદની કલ્પના કરવામાં આવી છે. જે મુજાહિદો મજહબ માટે આત્મઘાતી બોમ્બ વિસ્ફોટ કરે છે, તેમને જન્નત અથવા સ્વર્ગ મળે છે તેવા પ્રબળ ખ્યાલને આધારે આ મુજાહિદો સામૂહિક રીતે આત્મઘાતી પગલાં લે છે. ઇસ્લામમાં કેટલાક કટ્ટરપંથીઓ માઈન્ડ વોશ કરીને, જન્નતની લાલચ આપીને આત્મઘાતી બોંબરોનો મોટો કાફલો તૈયાર કરે છે. તેઓ કહે છે કે સામાન્ય રીતે મરનારને કબરમાં રહેવું પડે છે, પછી જન્નત કે જહન્નમ નક્કી થાય છે. પરંતુ પોતાના ધર્મ માટે સામે ચાલીને મોતને ગળે લગાડનારને કબરમાં પણ ન જવું પડે કે હિસાબ-કિતાબ પણ ના થાય, ડાયરેક્ટ જન્નતનશીન થાય. આવું કહી આ લોકો સેંકડોની સંખ્યામાં સ્યૂસાઈડરો તૈયાર કરતા હોય છે. એ લોકો ભલે જુદી જુદી જગ્યાએ મરે પણ સમૂહમાં આત્મઘાતી બનતા હોવાથી એ પણ સામૂહિક આત્મહત્યા જ છે.